**Ministru kabineta noteikumu projekta „Grozījumi Ministru kabineta 2009.gada 26.maija noteikumos Nr.457 „Noteikumi par ģenētiski modificēto organismu apzinātu izplatīšanu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ģenētiski modificēto organismu aprites likuma 5.panta pirmās daļas 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā ir Ministru kabineta 2009.gada 26.maija noteikumi Nr.457 „Noteikumi par ģenētiski modificēto organismu apzinātu izplatīšanu”.  2014.gada 10.oktobrī stājās spēkā Grozījumi Ģenētiski modificēto organismu aprites likumā (turpmāk – likums), ar kuriem precizētas kompetento institūciju – Pārtikas un veterinārā dienesta (turpmāk – dienests), Valsts augu aizsardzības dienesta, valsts zinātniskā institūta „Pārtikas drošības, dzīvnieku veselības un vides zinātniskais institūts „BIOR”” (turpmāk – institūts) un Zinātniskās ekspertu komisijas – atbildības jomas un tiesības. Šie grozījumi skar arī noteikumus Nr.457, kuros noteikta dienesta kompetencē esošā atļaujas izdošanas kārtība ģenētiski modificēto organismu izplatīšanai. Saskaņā ar likuma grozījumiem atļaujas izdošanas funkcija nodota institūtam.  Dienesta kompetencē bija arī ģenētiski modificēto organismu riska novērtēšana. Līdz 2012.gada 31.decembrim dienestā bija izveidota atsevišķa struktūrvienība – Novērtēšanas un reģistrācijas centrs, kas veica pārtikas, tostarp ģenētiski modificēto organismu (turpmāk – ĢMO), riska novērtēšanu un pildīja arī Eiropas Pārtikas nekaitīguma iestādes kontaktpunkta uzdevumus. No 2013.gada 1.janvāra dienesta Novērtēšanas un reģistrācijas centram ir mainīts statuss un tas pārveidots par Novērtēšanas un reģistrācijas departamentu.  Ar 2013.gada 1.janvāri Zemkopības ministrija kā atbildīgā institūcija sadarbībai ar Eiropas Pārtikas nekaitīguma iestādi (saskaņā ar Ministru kabineta 2007.gada 27.jūnija rīkojumu Nr.397 „Par Latvijas Republikas dalību Eiropas Savienības aģentūrās””) kontaktpunkta pienākumus ir nodevusi institūtam. Institūts arī nodrošina Latvijas pārstāvniecību Eiropas Pārtikas nekaitīguma iestādes Konsultatīvajā padomē un ir iestādes tiešās sadarbības partneris saskaņā ar Eiropas Parlamenta un Padomes 2002.gada 28.janvāra Regulu (EK) Nr.178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (turpmāk – Regula Nr.178/2002).  Nacionālais kontaktpunkts nodrošina informācijas apmaiņu un sadarbību starp institūcijām, kas minētas Regulas Nr.178/2002 36.pantā, Eiropas Pārtikas nekaitīguma iestādes pasākumu un darba rezultātu popularizēšanu, kā arī interesentu konsultēšanu un informēšanu par iestādes misijas jomām.  Saskaņā ar Regulu Nr.178/2002 riska novērtēšanas kompetentā institūcija ir neatkarīgs zinātnisko konsultāciju, informācijas un riska paziņošanas avots. Regula Nr.178/2002 nosaka arī to, ka riska novērtēšana jāveic neatkarīgi, objektīvi un pārredzami, pamatojoties uz pieejamo zinātnisko informāciju un datiem.  Lai nodrošinātu pārtikas aprites tiesību aktu vispārīgajiem principiem atbilstošu riska novērtēšanu Latvijā, riska novērtēšanas uzdevumi jānodod institūtam.  Tā kā riska novērtēšanas galvenais mērķis pirms atļaujas izdošanas ir noteikt, vai attiecīgais ĢMO ir cilvēkam un dzīvniekam un videi nekaitīgs un drošs, ir loģiski, ka atļaujas par ĢMO apriti izdošanas tiesības tiek piešķirtas institūtam, lai atvieglotu konkrētā pārvaldes uzdevuma veikšanu, nedalot šos uzdevumus starp dažādām institūcijām, bet visu procesu veicot vienā kompetentā institūcijā.  Institūta darbības joma vistiešāk atbilst Eiropas Pārtikas nekaitīguma iestādes uzdevumiem, jo tas pārsvarā veic zinātnisko darbību veterinārmedicīnas, pārtikas kvalitātes un nekaitīguma, zivsaimniecības un sabiedrības veselības jomā, nodrošinot neatkarīgu zinātnisko pamatojumu attīstības stratēģiju izstrādei zinātnes un augstākās izglītības sadarbības veicināšanai minētajās jomās, īsteno pētījumu projektus, lai novērtētu risku pārtikas nekaitīguma un dzīvnieku infekcijas slimību (arī zoonožu) jomā, nodrošinot efektīvu sadarbību ar atbilstošajām institūcijām, citām zinātniskajām institūcijām un organizācijām, un sniedz informāciju riska vadības nodrošināšanai dzīvnieku infekcijas slimību jomā, veic laboratoriskos un diagnostiskos izmeklējumus saistībā ar valsts uzraudzību un kontroli pārtikas aprites, dzīvnieku veselības aizsardzības, dzīvnieku barības aprites un veterināro zāļu aprites jomā, pilda references laboratorijas funkcijas normatīvajos aktos noteiktajās jomās u.c.  Ministru kabineta noteikumu projekts sagatavots, lai precizētu institūta atbildības jomu un tiesības. Turpmāk institūts:  1) izsniegs atļauju:  a) ģenētiski modificēto organismu izplatīšanai vidē izmēģinājumiem,  b) ģenētiski modificēto organismu izplatīšanai tirgū, izņemot atļauju Eiropas Parlamenta un Padomes 2003.gada 22.septembra Regulā (EK) Nr.1829/2003 par ģenētiski modificētu pārtiku un barību (Dokuments attiecas uz EEZ) (turpmāk — Eiropas Parlamenta un Padomes regula Nr.1829/2003) noteiktajām darbībām;  2) grozīs vai anulēs atļauju ģenētiski modificēto organismu izplatīšanai vidē izmēģinājumiem un tirgū, ja pastāv draudi, ka attiecīgais ģenētiski modificētais organisms var nodarīt kaitējumu cilvēku un dzīvnieku veselībai vai videi;  3) organizēs un vadīs publiski pieejamas valsts informācijas sistēmas – ģenētiski modificēto organismu aprites reģistra – izveidošanu un darbību un informēs sabiedrību par ģenētiski modificēto organismu apzinātu izplatīšanu. |
| 3. | Projekta izstrādē iesaistītās institūcijas | PVD un institūts. |
| 4. | Cita informācija | Noteikumu projekts ir saistīts ar Ministru kabineta 2008.gada 22.decembra noteikumiem Nr.1078 „Ģenētiski modificēto organismu riska novērtēšanas metodoloģija”. Projekti Ministru kabinetam tiks iesniegti vienlaikus. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Personas, kas veic šādas ar ģenētiski modificēto organismu apriti saistītas darbības:  a) ģenētiski modificēto organismu izplatīšanu vidē izmēģinājumiem.  Mērķgrupas lielumu nav iespējams noteikt, jo patlaban Latvijā neviens neveic ĢMO izplatīšanu vidē izmēģinājumiem;  b) ģenētiski modificēto kultūraugu audzēšanu.  Mērķgrupas lielumu nav iespējams noteikt, jo patlaban Latvijā neviens neaudzē ģenētiski modificētus kultūraugus.  2. Kompetentās institūcijas, kas veic ģenētiski modificēto organismu riska novērtēšanu, uzraudzību un kontroli. |
| 2. | Tiesiskā regulējuma ietekme uz tautsaimniecību un administratīvo slogu | Projekts nodrošinās pārtikas aprites tiesību aktu vispārīgajiem principiem atbilstošu, neatkarīgu, pamatotu un objektīvu riska novērtēšanu Latvijā ģenētiski modificēto organismu apzinātas izplatīšanas jomā.  Projektam nav negatīvas finansiālas ietekmes uz sabiedrības mērķgrupu vai citām sabiedrības grupām.  Noteikumu projekts nemaina līdzšinējo administratīvo procedūru. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| Rādītāji | 2014. gads | | Turpmākie trīs gadi ( *euro*) | | |
| 2015. | 2016. | 2017. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2014.gadu | izmaiņas, salīdzinot ar kārtējo 2014.gadu | izmaiņas, salīdzinot ar kārtējo 2014.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi. | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | 0 | 0 | 0 | 0 |
| 6.1. detalizēts ieņēmumu aprēķins |  |  |  |  |  |
| 6.2. detalizēts izdevumu aprēķins |  |  |  |  |  |
| 7. Cita informācija | Ministru kabineta 2009.gada 19.maija noteikumi Nr.453 „Noteikumi par valsts nodevu par ģenētiski modificēto organismu riska novērtējuma atzinuma sagatavošanu” paredz valsts nodevu par ģenētiski modificēto organismu izplatīšanu vidē un tirgū.  [Ģenētiski modificēto organismu aprites likuma](http://likumi.lv/ta/id/167400-genetiski-modificeto-organismu-aprites-likums) pārējas noteikumos noteikts, ka grozījumi šā likuma 5.panta pirmās daļas 5.punktā attiecībā uz maksas noteikšanu par ģenētiski modificēto organismu riska novērtēšanas atzinuma sagatavošanu stāsies spēkā vienlaikus ar attiecīgiem grozījumiem likumā "[Par nodokļiem un nodevām](http://likumi.lv/ta/id/33946-par-nodokliem-un-nodevam)". Maksa tiks paredzēta institūta cenrādī.  Līdz šim dienests nav saņēmis nevienu pieteikumu atļaujas saņemšanai darbībām ar ĢMO. Tā kā šajā jomā reālas darbības nav bijušas un tuvākajā laikā netiek plānotas, nav bijis iespējams prognozēt un nav bijis pamata iesniegt priekšlikumu grozījumiem budžeta ieņēmumos un izdevumos un līdz ar to pieprasīt valsts budžeta līdzekļus, jo nav bijis ieņēmumu. | | | | |

*Anotācijas IV un V sadaļa – projekts šīs jomas neskar*

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktiaktivitātes saistībā ar projektu | | Projekts tiks nosūtīts saskaņošanai Zemkopības ministrijas starpinstitūciju darba grupai „Ģenētiski modificētie organismi, ģenētiski modificētā pārtika un ģenētiski modificētā dzīvnieku barība”, kurā ir pārstāvji no Latvijas Universitātes, Latvijas Lauksaimniecības universitātes, Latvijas Ģenētiķu un selekcionāru biedrības, Vides konsultatīvās padomes, biedrības „Lauksaimnieku organizāciju sadarbības padome” u.c. organizācijām.  Projekts ir ievietots Zemkopības ministrijas tīmekļa vietnē. | |
| 2. | Sabiedrības līdzdalība projekta izstrādē | Par Zemkopības ministrijas tīmekļa vietnē ievietoto noteikumu projektu komentāri nav saņemti. | | |
| 3. | Sabiedrības līdzdalības rezultāti | Nav | | |
| 4. | Cita informācija | Nav | | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | | | Dienests un institūts. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | Projekts paredz nodot Pārtikas drošības, dzīvnieku veselības un vides zinātniskajam institūtam „BIOR” riska novērtēšanas un atļaujas izdošanas uzdevumus ģenētiski modificēto organismu apzinātas izplatīšanas jomā.  Projekts neparedz jaunu institūciju un funkciju veidošanu. |
| 3. | Cita informācija | | | Nav |

# Zemkopības ministrs J.Dūklavs

05.01.2015. 10:27

|  |
| --- |
| 1349  E.Kalvāne  67027630, Everita.Kalvane@zm.gov.lv |